**MEMORIU DE PREZENTARE**

Elaborat in conformitate cu Anexa 5E din Legea nr.292/2018 in vederea obtinerii Acordului de mediu

pentru proiectul

**’’ÎNFIINȚARE FERMĂ VACI LAPTE’’**

**Amplasamentul proiectului**:

Sat Adamclisi, parcela Vn549/1/2/2, com. Adamclisi, județul Constanța

Memoriul a fost elaborat in conformitate cu Anexa 5E din Legea nr.292/2018 privind aprobarea Metodologiei de aplicare a evaluarii impactului asupra mediului pentru proiecte publice si private emis de MMP si solicitarile APM Constanta.

**Proiectul:** „Înființare fermă vaci lapte’’ propus a fi realizat n intravilanul sat Adamclisi, parcela Vn549/1/2/2, com. Adamclisi, Judetul Constanta, faza DTAC

1. **Denumirea proiectului**

„**Înființare fermă vaci lapte**’’ propus a fi realizat în sat Adamclisi, Aleea Monumentului, parcela Vn549/1/2/2, com. Adamclisi, Județul Constanta, faza DTAC

**2. Titular**

**LIVADA DE ALUNI ȘI NUCI s.r.l.**

* Sediul: Sat Adamclisi, Comuna Adamclisi, Şoseaua MONUMENTULUI, Nr. 1, Lotul 8, CORPUL C1/4, camera 1, Județ Constanţa
* Date de contact: telefon: 0742 129 791
* Adresa de e-mail: [contabilitate@zooagrotraiani.ro](mailto:contabilitate@zooagrotraiani.ro)
* Reprezentant legal : Petric Aurelian-Andrei

**3. Descrierea proiectului**

**3.1.** **Amplasamentul** în suprafață de 9614 mp pentru construcția proiectată este situat în loc. Adamclisi, Șoseaua Monumentului, parcela Vn549/1/2/2, Județul Constanța.

SITUAȚIA EXISTENTĂ:

Suprafața totală a terenului este de 9614 mp, din care:

Suprafața construită existentă – 0.00 mp.

Suprafața desfășurată: 0.00 mp

C.U.T.existent = Sdesfasurată/Steren = 0.00

P.O.T.existent = Sconstruităx100/Steren = 0.00%

SITUAȚIA PROPUSĂ

Caracteristicile construcției propuse:

Se propune realizarea unei hale cu regim de înălțime parter.

Clădirea va avea o suprafață construită de 2172 mp și înălțimea maximă de 7.50 m.

Gabarit general propus: 36.20x60.00 m.

Construcția va avea structura metalica cu fundații din beton armat și acoperiș tip șarpantă. Închiderile și acoperișul se vor realiza din panouri termoizolante.

Adiacent construcției se vor amplasa: (i) container birou cu G+S si (ii) container pentru filtru sanitar.

Situația propusă va avea următorii indici de utilizare a terenului:

Suprafață construită propusă: **2172.00 mp**

Suprafață construita desfasurată propusă: **2172.00 mp**

**C.U.T. propus = Sdesfasurată/Steren = 0.23**

**P.O.T.propus = Sconstruităx100/Steren = 22.59 %**

Terenul are următoarele vecinătăți:

La nord: Vn 549/1

La est: Aleea Monumentului

La sud: teren sport

La vest: Vn 549/1/2/3

Suprafata de teren ramasa libera dupa realizarea constructiilor, in suprafata de 7442 mp, va fi amenajata cu spatii verzi.

**3.2.** **Localizarea proiectului în raport cu patrimoniul cultural potrivit Listei Monumentelor Istorice actualizată și publicată în Monitorul Oficial și repertoriul Arheologic National:**

Potențialul arheologic al zonei studiate:

Amplasamentul studiat este propus a fi introdus în intravilanul localității Adamclisi. Pe amplasamentul analizat și in vecinătatea acestuia nu s-au identificat rețele edilitare care necesita relocare sau protejare. De asemenea, terenul nu este inclus in zona de protecție a unor monumente istorice sau de arhitectura și nici nu face parte dintr-un sit arheologic. Terenul nu aparține nici unei instituții care face parte din sistemul de apărare, ordine publică sau siguranță națională.

Terenul se afla la limita localității Adamclisi în imediata apropiere de intravilan. În zonă există monumente istorice, arheologice sau de patrimoniu cultural aflate pe lista Monumentelor istorice actualizată periodic si publicata in Monitorul Oficial al României și a Repertoriului Arheologic Național instituit prin OG nr 43/ 2000 privind protecția patrimoniului arheologic și declararea unor situri arheologice ca zone de interes național, cel mai apropiat astfel de monument fiind Monumentul Triumfal Tropaeum Traiani – cod CT-I-m-A02567.05, aflat la o distanta de 1,3 km de amplasamentul propus.

Terenul care face obiectul proiectului este situat în vecinătatea sitului Natura 2000 ROSPA0001 Aliman-Adamclisi.

**3.3. Justificarea necesității proiectului**

Beneficiarul dorește realizarea unei ferme de vaci de lapte moderne, care sa funcționeze în conformitate cu legislația actuală, să creeze oportunități în dezvoltarea economiei locale și să asigure noi locuri de muncă.

Beneficiarul nu dispune de echipamentele necesare aplicării unei tehnologii moderne și eficiente care să permită punerea în valoare a potențialului agricol productiv din zona și adaptarea la standardele comunitare.

Proiectul este necesar pentru implementarea strategiei din Planul Național de Dezvoltare Rurală și contribuie la realizarea obiectivelor definite prin Regulamentul CE nr. 1698/2005 al Consiliului, privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR), respectiv:

- Îmbunătățirea competitivității agriculturii și silviculturii prin sprijinirea restructurării, dezvoltării și inovației;

- Îmbunătățirea mediului și a spațiului rural, prin sprijinirea gestionării terenului;

- Îmbunătățirea calității vieții în mediul rural și promovarea diversificării activităților economice.

**3.4. Valoarea investiției:** valoarea totală a investiției este de 1’971’171 euro.

**3.5. Perioada de implementare propusă**: 24 de luni

**3.6. Planșe reprezentând limitele amplasamentului proiectului inclusiv orice suprafață de teren solicitată a fi folosita temporar:** sunt atașate memoriului

**3.7. Descrierea proiectului**

Se propune amplasarea unei hale ce va avea un regim de înălțime parter.

Clădirea va face parte din categoria de importanta „D” – construcții de importanță redusă.

Construcția va avea structura metalică cu fundații din beton armat și acoperiș de tip șarpantă. Închiderile și acoperișul se vor realiza din panouri termoizolante.

Structura construcției este alcătuită din cadre transversale din stâlpi și grinzi metalice. Rigiditatea laterală pe direcția longitudinală este asigurată prin contravântuiri din țeavă pătrată.

Infrastructura este alcătuita din fundații izolate dispuse sub stâlpii metalici, legate cu grinzi de echilibrare. Acoperirea cu beton a armaturilor din fundații va fi de minim 4.5 cm.

Terenul are accesul auto și pietonal din drumul adiacent proprietății.

Alimentarea cu energie electrică a imobilului propus se va face din rețeaua distribuitorului de electricitate și se va realiza conform avizului tehnic de racordare eliberat de societatea de distribuție locală. Aceasta se va realiza la cererea beneficiarului și conform studiului de soluție întocmit de respectiva societate de distribuție a energiei electrice. Din rețeaua electrică existentă aflată pe terenul învecinat se va executa un racord pana la tabloul electric general TEG al imobilului. Soluția de alimentare va fi în concordanță cu avizul de racordare emis de furnizorul de electricitate.

Alimentarea cu apa - apa potabilă pentru angajați și clienți este asigurată din comerț, necesarul de apă pentru animale va fi asigurat din sistemul centralizat al com. Adamclisi, care este administrat de operatorul SC RAJA Constanta SA

***Consumul de apa***:

Consum igienico-sanitar pentru angajați: 2 pers. x 40 l = 80 l/zi = 0,08 mc/zi

Activitatea ce urmează a se desfășura după finalizarea proiectului vizează un consum de apa pentru animale de pana la 9000 litri/zi.

***Evacuarea apelor uzate de tip menajer:***

Va fi realizată în două bazine impermeabile vidanjabile cu diametrul de 12.00 m și capacitate totală de 600m3 fiecare, cu colectare prin rețeaua internă.

***Apele pluviale*** colectate de pe acoperișuri vor fi evacuate către spatiile verzi din incintă.

***Alimentarea cu energie termica:*** nu este cazul.

**3.7.1. Profilul si capacitățile de producție**

Se prevăd investiții în construirea și echiparea unei ferme de vaci moderne, care include:

- front de furajare

- separator cușete și saltele de odihnă pentru un grad optim de confort al animalelor

- sistem de adăpare cu sistem de încălzire și recirculare a apei care asigură alimentarea animalelor cu o capacitate mare de apă - lungime de 2,0 m și capacitate de maxim 75 litri.

- plug dejecții hidraulic pentru îndepărtarea dejecțiilor lichide de pe aleile deschise

- ventilator pentru asigurarea circulației aerului și reducerea disconfortului creat de căldură

- sistem de alăptare automat pentru viței

- pompă dejecții cu tocător și amestecător pentru bazinul de colectare din capătul grajdului

- sistem de muls automatizat voluntar

**3.7.2. Descrierea instalației și a fluxurilor tehnologice existente pe amplasament**

Se propunere construirea unei ferme de vaci moderne, conform celor mai înalte standarde de igienă și de confort pentru animale.

**Zona de odihnă a animalelor** va fi dotată cu echipamente necesare asigurării confortului și sănătății acestora, astfel :

- separator cușete fabricat din țeavă și armături galvanizate la cald și limitator de greabăn

- saltele pentru odihnă cu suprafață fără îmbinări pentru ușurință la curățare și strat de căptușire din spumă. Date tehnice:

• Grosime: spumă 30 mm, strat superior 8 mm, folie din plastic 0,2 mm

• Dimensiunile stratului din spumă (cm): 120x150, 120x170

• Material: poliuretan/latex, cauciuc, polietilenă de joasă densitate

- perie rotativă cu oscilație liberă în toate direcțiile pentru țesălare

- ventilator cu nivel redus de zgomot care asigură circulația aerului curat și reduce disconfortul creat de căldura

Pentru **hrănirea și adăparea animalelor** sunt prevăzute:

- front de furajare unde animalele nu au acces decât în vederea hrănirii

- robot de împingere și remixare a furajului, adaptabil la diferite tipuri și cantități de furaje care realizează remixarea hranei pentru creșterea palatabilității furajului

- sistem de adăpare cu sistem de încălzire având suprafață de adăpare mare și alimentare rapidă cu un volum mare de apă; instalația de încălzire și recirculare împiedică înghețul în circuitul de alimentare cu apă, în adăpătoare și în bazinele de apă prin încălzirea și recircularea apei de alimentare în grajd.

- sistem de alăptare automat pentru viței care poate alăpta până la 50 de viței cu rații de lapte exacte și individuale și temperatură de amestecare exactă; aparatul poate fi dotat cu opțiune de curățare automată.

Pentru **curățarea grajdului** **și colectarea dejecțiilor :**

- plug de canal colectare cu racleți batanți acționat automat și instalație de transport dejecții alcătuită din : bara de împingere cu blocuri de ghidaj și cu profile din oțel special cu palete din oțel, motor electric, carter din oțel inox, tablou electric de comandă cu limitator de oprire cu suport reglabil și carcasa din oțel inox și panou de comandă cu cutie de contenție ermetică, protecție termică și întrerupători (comutatori) manuali de pornire-oprire.

- plug dejecții hidraulic pentru îndepărtarea dejecțiilor lichide de pe aleile deschise cu rolul de a păstra grajdurile curate și a reduce cantitatea de gaze dăunătoare.

- pompă dejecții cu tocător și amestecător compus din: pompă dejecţii verticală cu dispozitiv de mărunțire, lungime de 3 m, debit 144 m³/h cu motor electric de 9 kW, sistem de fixare, racord cu tub flexibil, robinet cu sertar cu comandă manuală pentru recircularea fluidului în vederea spălării canalului transversal din capătul grajdului, respectiv dirijarea spre bazinul de colectare, tablou electric cu comandă manuală - elemente de asamblare pentru racordul conductei de la bazinul de colectare din capătul grajdului și conducta de transport spre bazinele de stocare

- mixer bazine de stocare: amestecător dejecții cu acționare electrică, sistem de culisare şi macara acționată manual

- bazine colectoare impermeabile vidanjabile cu capacitate totală de 1200 m3

Pentru **muls și** **colectarea laptelui**

- Sistem de Muls Voluntar: robot industrial al cărui obiectiv este de a mulge vaci 24h / 24h, de a extrage, de a transporta și de a stoca lapte de calitate, fără a fi necesară intervenția umană, cu respectarea standardelor europene în materie de alimente. Sistemul include un stand tandem, transport automat al laptelui, un programator de spălare pre-asamblat, un compresor, un sistem hidraulic preasamblat, un braț multifuncțional, un automat de muls, un distribuitor de furaje.

- Tanc tampon cu capacitate de 1600 litri

- Tanc de răcire și stocare a laptelui cu capacitate de 8000 litri și spălare automată

**3.7.3. Descrierea proceselor de construcție ale proiectului propus**

Lucrările specifice realizării obiectivului propus vor fi:

- trasarea axelor clădirii, săparea fundației, armarea si cofrarea stâlpilor

- realizarea închiderilor interioare si exterioare ale clădirii

- instalații interioare (electrice, sanitare)

- după recepția finală, dotarea cu utilajele si echipamentele necesare

**3.7.4. Materiile prime, energia si combustibilii utilizați și modul de asigurare a acestora**

- combustibilii necesari la alimentarea utilajului necesar săpăturilor pentru realizarea fundațiilor, rețelelor de alimentare, evacuare apa și dejecții și a separatorului.

Alimentarea cu combustibili se va realiza din stațiile de distribuție carburanți autorizate (stații PETROM, OMV, LUKOIL).

- agregate minerale (nisip, piatra sparta, balast) etc. Se vor aduce in amplasament pe măsura utilizării acestora.

Agregatele minerale vor fi asigurate de la balastiere autorizate.

- materiale utilizate pentru clădire: structura metalică, acoperiș tip panouri sandwich, tâmplărie PVC, elemente necesare instalațiilor electrice, sanitare se vor achiziționa în funcție de etapele utilizării lor de la agenți economici specializați.

**3.7.5. Recordarea la rețelele utilitare existente în zonă**

Alimentarea cu energie electrică a imobilului propus se va face din rețeaua distribuitorului de electricitate și se va realiza conform avizului tehnic de racordare eliberat de societatea de distribuție locala. Aceasta se va realiza la cererea beneficiarului și conform studiului de soluție întocmit de respectiva societate de distribuție a energiei electrice. Din rețeaua electrică existentă aflată pe terenul privat învecinat se va executa un racord pana la tabloul electric general TEG al imobilului. Soluția de alimentare va fi în concordanță cu avizul de racordare emis de furnizorul de electricitate.

Alimentarea cu apă - apa potabilă pentru angajați și clienți este asigurată din comerț, necesarul de apă pentru adăparea animalelor va fi asigurat din sistemul centralizat al com. Adamclisi, care este administrat de operatul SC RAJA Constanta SA.

Evacuarea apelor uzate - în bazine vidanjabile cu capacitatea de 1200m3, cu colectare prin rețeaua interna.

Apele pluviale colectate de pe acoperișuri vor fi evacuate către spațiile verzi din incintă.

**3.7.6. Descrierea lucrărilor de refacere a amplasamentului în zona afectată de execuția investiției. Căi noi de acces sau schimbări ale celor existente**

Lucrările de refacere a amplasamentului în zona afectată de execuția investiției constau în:

- evacuarea de pe amplasament a tuturor amenajărilor, dotărilor cu caracter temporar, echipamentelor și utilajelor, surplusul de materiale, ambalaje, deșeuri, precum si desființarea împrejmuirii și a căilor provizorii de acces;

- colectarea separata a deșeurilor și evacuarea de pe amplasament in scopul valorificării sau eliminării;

Lucrările se vor realiza numai cu firme specializate și personal calificat, dotat cu echipament de protecție și de lucru.

Terenul are accesul auto și pietonal din drumul adiacent proprietății.

**3.7.7. Resurse naturale folosite în construcție și funcționare**

In perioada de construire se va folosi: lemn, ciment, pietriș, nisip, apă. În perioada de funcționare/exploatare: energie electrică și apă din rețelele utilitare existente în zonă.

**3.7.8. Relația cu alte proiecte existente sau planificate**

In vecinătatea amplasamentului aferent proiectului analizat nu sunt identificate alte proiecte ce ar putea conduce la un efect cumulat al impactului asupra factorilor de mediu (apa, aer, sol).

**3.7.9 Alte activități care pot apărea ca urmare a proiectului**

Nu este cazul.

**4. Descrierea lucrărilor de demolare necesare**

Nu este cazul, pentru implementarea proiectului nu sunt prevăzute lucrări de demolare.

**5. Descrierea amplasării proiectului**

**5.1. Distanta față de granițe pentru proiectele care cad sub incidenta Convenției privind evaluarea impactului asupra mediului in context transfrontier, adoptată la Espoo la 25 februarie 1991, ratificată prin Legea nr. 22/2001 cu modificările și completările ulterioare -** Nu este cazul

**5.2 Localizarea amplasamentului în raport cu patrimoniul cultural** potrivit listei Monumentelor istorice actualizată periodic și publicată în Monitorul Oficial al României și a Repertoriului Arheologic Național instituit prin OG nr 43/ 2000 privind protecția patrimoniului arheologic și declararea unor situri arheologice ca zone de interes național, republicată, cu modificările și completările ulterioare.

În zonă există monumente istorice, arheologice sau de patrimoniu cultural aflate pe lista Monumentelor istorice actualizată periodic și publicată în Monitorul Oficial al României și a Repertoriului Arheologic Național instituit prin OG nr 43/ 2000 privind protecția patrimoniului arheologic și declararea unor situri arheologice ca zone de interes național, cel mai apropiat fiind Monumentul Triumfal Tropaeum Traiani – cod CT-I-m-A02567.05, aflat la o distanta de 1,3 km de amplasamentul propus.

**5.3 Detalii privind alegerea amplasamentului**

S-a studiat din punct de vedere economico-financiar obiectivul prezentat și s-a concluzionat că este amplasat într-o zonă oportună desfășurării acestui tip de activitate.

**6. Descrierea tuturor efectelor semnificative posibile asupra mediului ale proiectului**

**A. Surse de poluanți și instalații pentru reținerea, dispersia și evacuarea poluanților in mediu**

**A1. Protecția calității apelor**

**A1.1.** Surse existente si posibile de poluare a apelor

În perioada de execuție și exploatare sursele posibile de poluare a apelor pot fi constituite din scurgerile accidentale ale combustibililor sau uleiurilor de la autovehiculele ce vin pe amplasament și managementul necorespunzător al deșeurilor. În acest sens se va avea în vederea să fie asigurat în permanență un stoc de material absorbant tip nisip sau material bioabsorbant și asigurarea unui spațiu special destinat pentru colectarea selectivă a deșeurilor generate.

După realizarea proiectului se prognozează un impact redus asupra apei, întrucât apele menajere sunt evacuate în bazine vidanjabile cu capacitatea totală de 1200m3 cu colectare prin rețeaua internă.

**A1.2.** Stațiile și instalațiile de epurare sau de pre-epurare a apelor uzate

Nu este necesar a se dota amplasamentul cu o instalație de pre-epurare a apelor uzate.

**A2. Protecția aerului**

**A2.1.** Sursele de poluanți pentru aer

In execuție:

• Particulele generate de săpături sunt de origine naturală (praf).

• Gazele de eșapament evacuate în atmosfera conținând întregul complex de poluanți specifici arderii interne a motorinei: oxizi de azot (NOx), compuși organici volatili non-metanici (COVnm), metan (CH4), oxizi de carbon (CO, CO2), amoniac (NH3), particule cu metale grele (Cd, CU, Cr, Ni, Se, Zn), hidrocarburi policiclice (HAP), bioxid de sulf (SO2), provenite de la utilajele, indiferent de tipul lor, ce funcționează cu motoare Diesel. Impact redus, reversibil și de scurtă durată pe durata execuției.

După darea în folosință a obiectivului aceste surse vor fi reduse și pot fi generate de autovehiculele care sosesc livrarea materiei prime sau a produselor rezultate din activitate.

**A2.2.** Instalații pentru reținerea și dispersia poluanților în atmosferă: Nu este cazul

**A3. Protecția împotriva zgomotului și vibrațiilor** - Sursele de zgomot si de vibrații

În perioada de execuție vor apare surse semnificative de zgomot reprezentate de utilajele în funcțiune și de traficul auto de lucru. Se estimează ca nivelurile de zgomot pot atinge nivelul de maxim 50 dB(A).

În zona zonelor rezidențiale se estimează că nivelurile echivalente de zgomot, pentru perioade de referință de 24h, nu vor depăși 40dB(A). Impact redus și pe o perioada scurtă de timp, pe durata execuției.

În perioada operării sursele de zgomot și vibrații sunt cele din traficul auto. Impact redus pe perioada de funcționare.

Amenajări și dotări pentru protecția împotriva zgomotului și vibrațiilor: Nu este cazul.

**A4. Protecția împotriva radiațiilor**

Nu pot rezulta in condiții normale și în situația actuală surse de radiații.

**A5. Protecția solului si subsolului**

Sursele de poluanți pentru sol, subsol, ape freatice și de adâncime;

În perioada de execuție cât și cea de operare posibilele surse de poluanți pentru sol, subsol, ape freatice și de adâncime lucrările și dotările pentru protecția solului și subsolului sunt utilajele motorizate, autovehiculele utilizate pentru procesul de construire (cele care vor furniza materialele necesare) și cele care după finalizarea investiției vor fi prezente în vederea livrării materiei prime sau a produselor rezultate din activitate, prin deversări accidentale de produse petroliere și managementul necorespunzător al deșeurilor.

Lucrări și dotări pentru protecția solului și subsolului:

-Amenajarea unor zone impermeabilizate pentru depozitarea materialelor de construcție și gararea mașinilor și utilajelor de execuție.

-Amenajarea unor spatii corespunzătoare pentru gestionarea deșeurilor

În timpul realizării proiectului (reamenajare), impactul negativ va fi nesemnificativ, acest impact va fi doar local, temporar, pe termen scurt și reversibil.

**A6. Protecția ecosistemelor terestre si acvatice**

Nu este cazul

Natura transfrontiera – nu este cazul

• Măsuri de evitare în timpul execuției lucrărilor de construire:

• Verificarea periodică a utilajelor, pentru a se depista unele probleme tehnice, care să ducă la scurgerea lichidelor (uleiuri, lubrifianți, carburanți)

• depozitarea selectivă a deșeurilor numai în spațiile special amenajate

• a nu afecta habitatele naturale și speciile de floră și faună prezente în vecinătatea amplasamentului;

• a nu distruge vegetația spontană de pe marginea drumurilor utilizate;

• În timpul funcționarii apreciem un impact redus.

**A7. Protecția așezărilor umane și a altor obiective de interes public**

Impact nesemnificativ, va fi resimțit doar ca un disconfort pentru populația din imediata apropiere a lucrărilor (distanta pana la cea mai apropiata locuință fiind de aproximativ 300 m), magnitudine redusa, pe termen scurt (pe durata execuției), temporar, reversibil.

Natura transfrontalieră – nu este cazul

**A8. Prevenirea și gestionarea deșeurilor generate pe amplasament în timpul realizării proiectului/ în timpul exploatării, inclusiv eliminarea**

Pentru a asigura managementul deșeurilor în conformitate cu legislația națională, titularul proiectului va încheia contracte cu operatori autorizați în vederea preluării deșeurilor în vederea valorificării/ eliminării.

Toate deșeurile vor fi colectate selectiv și stocate în spații special amenajate. Deșeurile reciclabile vor fi predate pentru valorificare către operatori autorizați.

8.1a Principalele tipuri de deșeuri generate în timpul execuției sunt:

* deșeuri de construcție inerte (pământ care se va refolosi la umpluturi in amplasamentul proiectului, masa lemnoasa), cod 17 01 07- cca 50 kg. Se va depozita temporar într-un spațiu special amenajat și stabilit de către titular, până la predarea lor către societățile cu care se va încheia contract.
* deșeuri amestecuri metalice, cod 17 04 07 acestea vor rezulta din diferite materiale metalice (plașe metalice, cornier, etc. ) în cantitate de cca. 25 kg, ce vor fi stocate în zona special amenajată până la predarea lor în vederea valorificării la societăți specializate.
* deșeuri menajere, cod 20 03 01, acestea vor rezulta de la personalul de execuție. Vor fi depozitate selectiv în pubele de plastic, materialele reciclabile, separat și vor fi predate pentru valorificare unui operator autorizat.

Pentru un bun management al deșeurilor, reviziile tehnice ale utilajelor și mijloacelor de transport utilizate în perioada de construire (schimburile de ulei de motor, transmisie și de ungere – cod 13 02 04\*; 13 02 05\*; 13 02 06\*; 13 02 07\*, înlocuirea filtrelor de ulei – cod 16 01 07\*; acumulatorilor uzați – cod 16 06 01; 16 06 05, înlocuirea anvelopelor scoase din uz – cod 16 01 03, lichide de frâna – cod 16 01 13\*, fluide antigel – cod 16 01 14\*; 16 01 15\* ) se vor executa în ateliere service specializate autorizate și sunt responsabilitățile constructorului și/sau a proprietarilor de astfel de utilaje.

8.1b. Deșeurile generate în faza de funcționare sunt:

|  |  |  |  |
| --- | --- | --- | --- |
| COD DESEU | DENUMIRE DESEU | CANTITATE | U.M |
| 20 03 01 | deseuri menajere | 1 | mc/luna |
| 15 01 01 | ambalaje din hartie/carton | 1 | Kilogram/luna |
| 15 01 02 | ambalaje plastic | 1 | Kilogram/luna |

* deșeurile de ambalaje din hârtie/carton cod 15 01 01 și plastic cod 15 01 02 provenite de la ambalajele diferitelor accesorii, etc, în cantitate estimată de cca. 20,0kg/an; aceste deșeuri sunt stocate temporar în saci din polietilenă, depozitați într-un spațiu amenajat din zona de depozitare a deșeurilor în vederea recuperării și valorificării;
* ape uleioase, cod 13 05 07\*, provenite de la separatoarele de hidrocarburi, in cantitatea de cca. 3 mc/ an, ce vor fi stocate in acestea pana la preluarea de către societate autorizata, prin vidanjare.

8.2. Modul de gospodărire a deșeurilor

Deșeurile generate pe perioada de execuție a proiectului vor fi gestionate conform prevederilor Legii nr. 211/2011 privind regimul deșeurilor și HG nr. 856/2002.

Pentru o mai bună administrare a deșeurilor se vor instrui atât angajații societăților de construcție în perioada de realizare a proiectului cât și angajații societășii după darea în folosință, în ceea ce privește politica de gestionare a deșeurilor.

Aceasta politica presupune:

• prevenire/reducere a generării de deșeuri la sursă

• colectare selectiva a deșeurilor

• reutilizare acestora pe cât posibil

• valorificare

• eliminare

8.3. Transportul deșeurilor

Transportul deșeurilor generate se va face numai cu mijloace de transport autorizate, cu respectarea condițiilor prevăzute de HG nr. 1061/2008 privind transportul deșeurilor periculoase și nepericuloase pe teritoriul României.

**9. Gospodărirea substanțelor toxice si periculoase**

Substantele periculoase sunt identificate conform prevederilor legislative:

- H.G. 804/2007 privind controlul asupra pericolelor de accident major în care sunt implicate substanțe periculoase;

- HG 347 / 2003 privind restricționarea introducerii pe piață și a utilizării anumitor substanțe și preparate chimice periculoase.

- Directivele 67/548 ECC si 99/45 EC, privind armonizarea legislației și măsurile administrative referitoare la clasificarea, ambalarea și etichetarea substanțelor chimice periculoase

Pe perioada execuției proiectului, substanțele toxice și periculoase vor fi: carburanții (motorina) și lubrifianții necesari funcționării utilajelor.

Utilajele cu care se va lucra vor fi aduse în șantier în perfectă stare de funcționare, având făcute reviziile tehnice și schimburile de lubrifianți, iar aprovizionarea cu carburanți a acestora se va face de la stațiile peco din apropiere, fără a fi necesară depozitarea în amplasament a acestora.

După finalizarea proiectului substanțele chimice nu se vor utiliza.

B. Utilizarea resurselor naturale, în special a solului, a terenurilor, a apei, a biodiversității:

In timpul construirii se va utiliza pământ, lemn, piatra, apa.

Descrierea aspectelor de mediu susceptibile a fi afectate în mod semnificativ de proiect

Natura impactului (adică impactul direct, indirect, secundar, cumulativ, pe termen scurt, mediu și lung, permanent și temporar, pozitiv și negativ)

In timpul execuției proiectului:

- extinderea impactului (aria geografica, numărul gospodăriilor afectate) va fi local;

- mărimea și complexitatea impactului asupra factorilor de mediu va fi redus;

- probabilitatea impactului: nesemnificativ;

Natura transfrontalieră a impactului: lucrările propuse nu au efecte transfrontaliere.

În timpul funcționării:

- extinderea impactului - nu are astfel de efect

- mărimea și complexitatea impactului: nu are astfel de efect ;

- probabilitatea impactului: nesemnificativ;

Natura transfrontalieră a impactului: operarea proiectului nu are efecte transfrontaliere.

**Prevederi pentru monitorizarea mediului**

În perioada de construire

Prevederile pentru monitorizarea mediului impun efectuarea de măsurători și determinări periodice ale poluanților caracteristici pentru un astfel de obiectiv:

* Pentru factorul de mediu aer (emisii de la mijloace de transport) parametrii la care vor funcționa mijloacele auto din dotarea societății vor asigura respectarea Normelor RAR; valorile limită pentru indicatorii de calitate (CO, indice de opacitate), vor fi specificați în anexa Certificatului de Înmatriculare auto la efectuarea inspecției tehnice periodice.
* Pentru factorul de mediu zgomot și vibrații se vor respecta condițiile impuse prin HG nr. 1756/2006 privind limitarea nivelului emisiilor de zgomot in mediu produs de echipamentele destinate utilizării în exteriorul clădirilor, precum și condițiile impuse prin HG nr. 321/2005 privind evaluarea si gestionarea zgomotului ambiental, STAS 10009/1988 – Acustica urbana – limitele admisibile ale nivelului de zgomot, STAS 6156/1986 – Protecția împotriva zgomotului în construcții civile și social – culturale admisibile și parametrii de izolare acustica, Ordinul MS nr. 119/2014, cu modificările și completările ulterioare.
* Evidenta gestiunii deșeurilor va fi ținută lunar de către constructor conform HG nr. 856/2002 și va conține următoarele informații: tipul deșeului, codul deșeului, sursa de proveniență, cantitatea produsă, data evacuării deșeului din depozit, modul de stocare, data predării deșeului, cantitatea predată către transportator, date privind expedițiile respinse, date privind orice amestecare a deșeurilor.

În perioada de funcționare

* Pentru factorul de mediu apă – se vor respecta normele impuse de operatorul rețelei utilitare.
* Evidența gestiunii deșeurilor va fi ținută lunar de către administratorul activității conform HG nr. 856/2002 și va conține următoarele informații: tipul deșeului, codul deșeului, sursa de proveniență, cantitatea produsă, data evacuării deșeului din depozit, modul de stocare, data predării deșeului, cantitatea predată către transportator, date privind expedițiile respinse, date privind orice amestecare a deșeurilor.

Legătura cu alte acte normative și/sau planuri/programe/strategii/documente de planificare

Amplasamentul nu intră în legătură cu alte planuri/ programe.

Justificarea încadrării proiectului după caz în prevederile altor acte normative naționale care transpun legislația comunitara (IPPC, SEVESO, COV, LCP, Directiva Cadru Apa, Directiva Cadru Aer, Directiva cadru a Deșeurilor)

Obiectivul propus nu prezintă pericole de producere a unor accidente majore în care sunt implicate substanțe periculoase și nu intră sub incidența HG nr. 804/2007 privind controlul asupra pericolelor de accident major în care sunt implicate substanțe periculoase, cu modificările ulterioare.

Indicatorii de calitate a apele uzate evacuate ce conțin poluanți specifici (detergenți) și substanțe chimice folosite ca detergenți se vor încadra în NTPA 002/2002.

**10. Lucrări necesare organizării de șantier**

• delimitarea perimetrului organizării de șantier;

• zonarea suprafețelor destinate depozitării de materiale;

• zonarea suprafețelor alocate garării utilajelor de lucru;

• zonarea perimetrului destinat stocării deșeurilor și dotarea cu pubele inscripționate pentru colectarea selectiva a deșeurilor

Terenul aferent a organizării de șantier va fi în incinta amplasamentului.

Organizarea de șantier va conține:

- suprafața amenajata pentru material de construcții;

- platforma depozitare deșeuri dotată cu containere inscripționate cu codul deșeului depozitat temporar până la predarea către societățile autorizate.

- Necesarul de energie pe întreaga perioada de lucru a șantierului va fi asigurat prin generator pe baza de carburant

- Necesarul de apă potabilă pentru muncitori va fi asigurat la pet, din comerț.

In perioada funcționării apa va fi asigurată din sistemul de alimentare cu apă a S.C. RAJA Constanta S.A. prin racordare în locație.

**11. Lucrări de refacere a amplasamentului la finalizarea investiției**, în caz de accidente și/sau la încetarea activității, în măsura în care aceste informații sunt disponibile

11.1 La finalizarea lucrărilor de reabilitare

Pe perimetrul destinat organizării de șantier se va proceda la:

- retragerea utilajelor și a dotărilor tehnice;

- reamenajarea spațiului verde

- se vor curăța drumurile și zonele adiacente, înierbarea spațiilor afectate de manipularea materialului provenit din săpături.

Lucrările de remediere vor consta în lucrări de întreținere-nivelare a zonei de lucru.

**11.2.** În caz de accident

Situații de risc: nerespectarea tehnologiei execuție a lucrărilor, poluări accidentale cu produse petroliere.

Refacerea amplasamentului impurificat cu produse petroliere se va face prin utilizarea de substanțe absorbante, decopertarea solului poluat și eliminarea lui prin societăți autorizate.

**11.3.** La încetarea activității – Proiectul nu prevede activități de dezafectare.

**12. Anexe**

- Planul de situație;

- Plan amplasare in zonă

Titular al proiectului

LIVADA DE ALUNI ȘI NUCI s.r.l.

PETRIC Aurelian-Andrei